Diari Oficial de la Generalitat Valenciana


Sumari del DOGV 7611, del 09-09-2015 (2015/7395)

ORDE 2/2015, de 19 d'agost., de la Conselleria d'Agricultura, Medi Ambient, Canvi Climàtic i Desenvolupament Rural, per la qual es concedix la protecció nacional transitòria a la denominació d'origen protegida Magrana Mollar d'Elx/Magrana d'Elx
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7611

Data del DOGV
:   09-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7395


Data del document
:   19-08-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

ORDE 2/2015, de 19 d'agost., de la Conselleria d'Agricultura, Medi Ambient, Canvi Climàtic i Desenvolupament Rural, per la qual es concedix la protecció nacional transitòria a la denominació d'origen protegida Magrana Mollar d'Elx/Magrana d'Elx [2015/7395]  
Mitjançant la Resolució de 20 de gener de 2014, de la Conselleria de Presidència i Agricultura, Pesca, Alimentació i Aigua (DOCV 7218, 20.02.2014), conselleria competent en matèria de figures de qualitat diferenciada agroalimentàries, emet decisió favorable en relació amb la sol·licitud de protecció de la denominació d'origen protegida Magrana Mollar d'Elx/Magrana d'Elx.  
Amb caràcter previ a la decisió favorable es va fer el corresponent tràmit d'oposició en el Registre de la Denominació d'Origen Protegida Magrana Mollar d'Elx/Magrana d'Elx, de conformitat amb el procediment previst en el Reial Decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a estes (BOE 251, 18.10.2011).  
Posteriorment, després de la decisió favorable a la sol·licitud de protecció, la Comunitat Valenciana va ser informada de la transmissió de la sol·licitud d'inscripció de la denominació d'origen protegida Magrana Mollar d'Elx/Magrana d'Elx a la Comissió Europea per part del Ministeri d'Agricultura, Alimentació i Medi Ambient amb data Registre d'Entrada en la Comissió de 19 de maig de 2014, d'acord amb el que preveu l'apartat 2n de l'article 15 del Reial Decret 1335/2011, de 3 d'octubre, abans esmentat, en la seua redacció vigent.  
La concessió d'una protecció nacional de caràcter transitori, que cessa quan la Comissió Europea adopta una decisió sobre la inscripció en el seu Registre, es preveu expressament en l'article 17 de l'esmentat Reial Decret 1335/2011, i l'apartat 3r especifica que correspon a l'òrgan competent d'una comunitat autònoma la concessió de la protecció nacional transitòria, i la seua publicació en el Boletín Oficial del Estado, quan una denominació d'origen siga d'àmbit territorial que no excedix l'àmbit de la comunitat autònoma. La denominació d'origen protegida Magrana Mollar d'Elx/Magrana d'Elx no excedix l'àmbit de la Comunitat Valenciana i, per tant, és d'aplicació el que preveu este apartat.  
Basant-se en el que s'ha exposat i d'acord amb el que preveu el Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència de les conselleries de la Generalitat, en la seua redacció vigent, on s'establix que correspon a la Direcció General de Desenvolupament Rural i Política Agrària Comuna la gestió en matèria de figures de qualitat, i l'article 28 de la Llei 5/1983, de 30 de desembre, del Consell que assigna al conseller competent la funció d'exercir la potestat reglamentària en les matèries pròpies de la seua conselleria, a proposta de la Direcció General de Desenvolupament Rural i Política Agrària Comuna,  
  
  
ORDENE  
  
Article primer. Concessió de la protecció nacional transitòria  
Concedir la protecció nacional transitòria a la denominació d'origen protegida Magrana Mollar d'Elx/Magrana d'Elx, d'acord amb el que preveu l'article 17 del Reial Decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el Registre Comunitari i l'oposició a estes, en la seua redacció vigent.  
  
Article segon. Publicació del plec de condicions  
Publicar en el Boletín Oficial del Estado el plec de condicions de la denominació d'origen protegida Magrana Mollar d'Elx/Magrana d'Elx, i indicar l'adreça de la pàgina web de la conselleria competent en matèria de qualitat diferenciada agroalimentària, en la qual està publicat, la qual és:  
http://www.agricultura.gva.es/pc\_granadamollarelche  
DISPOSICIÓ ADDICIONAL  
  
Única. Regla de no gasto  
La implementació i posterior desplegament d'esta orde no podrà tindre cap incidència en la dotació de tots i cada un dels capítols de gastos assignats a la conselleria competent en matèria de figures de qualitat agroalimentària diferenciada i, en tot cas, haurà de ser atés amb els mitjans personals i materials de l'esmentada conselleria.  
  
  
  
DISPOSICIÓ TRANSITÒRIA  
  
Única. Cessament de la protecció nacional transitòria  
D'acord amb el que preveu l'article 9 del Reglament (UE) 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris, la protecció nacional transitòria cessarà en la data en què s'haja adoptat una decisió de registre o denegació per part de la Comissió Europea.  
  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior siguen contràries al que preveu esta orde.  
  
  
DISPOSICIÓ FINAL  
  
Única. Entrada en vigor  
Esta orde entra en vigor el mateix dia que es publique en el Diari Oficial de la Comunitat Valenciana.  
  
València, 19 d'agost de 2015  
  
La consellera d'Agricultura, Medi Ambient,  
  
Canvi Climàtic i Desenvolupament Rural  
ELENA CEBRIÁN CALVO